ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
விடுதலையின் அமிர்தப் பெருவிழாவின் ஒரு பகுதியாக, மீன்வளம், கால்நடை பராமரிப்பு, பால்வள அமைச்சகம், “மீன்பிடி கூட்டுறவு சங்கங்களின் வாய்ப்பு மற்றும் பங்கு” என்ற தலைப்பில் வெபினாரை நடத்தியது
மீன்வளத் துறை, மீன்வளம், கால்நடை பராமரிப்பு மற்றும் பால்வளத்துறை அமைச்சகம், வெள்ளிக்கிழமை அன்று “மீன்பிடி கூட்டுறவுகளின் வாய்ப்பு மற்றும் பங்கு” என்ற தலைப்பில் ஒரு வலையரங்குக்கு ஏற்பாடு செய்திருந்தது. விடுதலையின் அமிர்தப் பெருவிழாவைக் கொண்டாடும் முயற்சியில் இது 14 வது வலையரங்கமாகும்.
இந்நிகழ்ச்சிக்கு, மத்திய அரசின் மீன்வளத் துறை செயலாளர் திரு ஜதீந்திர நாத் ஸ்வைன் தலைமை வகித்தார். இணைச் செயலாளர்  திரு சாகர் மெஹ்ரா, இணைச் செயலாளர்  டாக்டர் ஜே பாலாஜி ஆகியோர் துறையின் மற்ற அதிகாரிகளுடன் கலந்து கொண்டனர். மீனவர்களின் வாழ்க்கையில் முன்னேற்றத்தைக் கொண்டுவருவதில், முழுமையான துறைசார் வளர்ச்சியை நோக்கி, மீன்பிடி கூட்டுறவு சங்கங்களின் முக்கிய பங்கு பற்றிய உரையாடலைத் தொடங்குவதற்கு இந்த வலைப்பதிவு அரங்கம் ஏற்பாடு செய்யப்பட்டது. நிபுணர் குழு உறுப்பினர்கள், மீனவர்கள், விவசாயிகள், தொழில்முனைவோர், மீன்வள கூட்டுறவு சங்க உறுப்பினர்கள், பல்வேறு மாநிலங்கள்/யூனியன் பிரதேசங்களின் மீன்வளத்துறை அதிகாரிகள், மாநில வேளாண்மை, கால்நடை மற்றும் மீன்வளப் பல்கலைக்கழகங்களின் பிரதிநிதிகள், மீன்வள கூட்டுறவு அதிகாரிகள், விஞ்ஞானிகள், மாணவர்கள் மற்றும் பிற பங்குதாரர்கள் உட்பட 100க்கும் மேற்பட்டோர் இதில் கலந்து கொண்டனர்.
பிரதமரின் மீன்வளத் திட்டத்தின் கீழ், மீன்வளத் துறையில் வளர்ச்சி மற்றும் போட்டித்தன்மையை அதிகரிக்க மீன் விவசாயிகள் உற்பத்தியாளர்கள் அமைப்பு ஒரு முக்கிய பங்கு என அரசு கருதுகிறது. மாநிலங்கள்/யூனியன் பிரதேசங்கள் உறுப்பினர்களைத் திரட்டி, மீன்வளக் கூட்டுறவுகளை நிறுவுவதற்கான முன்மொழிவுகளை முன்வைக்க மத்திய அரசு ஊக்குவிக்கும்.இந்தத் திட்டம், சமூக-பொருளாதார மேம்பாடு மற்றும் மீனவ சமூகங்களின் நல்வாழ்வை ஒரு முழுமையான முறையில் வெளிக்கொணரும் சாத்தியமான மற்றும் நிலையான மீன் வளர்ப்பு வருமானத்தை உருவாக்குவதுடன், வளர்ச்சியை எளிதாக்குவதை நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1844156
தகவல் மற்றும் ஒலிபரப்பு அமைச்சகம்
31-வது புதுதில்லி உலக புத்தகக் கண்காட்சியில் பதிப்பகத் துறையின் புத்தகங்கள் மற்றும் இதழ்கள் காட்சிக்கு வைப்பு
மத்திய அரசின் முன்னணி பதிப்பகத் துறை தனது மிகச் சிறந்த புத்தகங்கள் மற்றும் இதழ்களின் தொகுப்பை 31-வது புதுதில்லி உலக புத்தகக் கண்காட்சியில் இடம் பெற முடிவு மேற்கொண்டுள்ளது. நம் நாட்டில் முக்கியத்துவம் வாய்ந்த புத்தகக் கண்காட்சியில் புதுதில்லி புத்தகக் கண்காட்சி நிகழ்வும் ஒன்று என்பது குறிப்பிடத்தக்கது. இந்த 9 நாள் புத்தகக் கண்காட்சி பிப்ரவரி 25 முதல் மார்ச் 5-ந் தேதி வரை புதுதில்லியில் உள்ள பிரகதி மைதானத்தில் நடைபெறுகிறது. இந்தக் கண்காட்சியை கல்வி அமைச்சகத்தின் கீழ் உள்ள தன்னாட்சிப் பெற்ற மத்திய அரசின் நிறுவனமான தேசிய புத்தக அறக்கட்டளை இந்திய வர்த்தக மேம்பாட்டு நிறுவனத்துடன் இணைந்து நடத்துகிறது.
“சுதந்திரத்தின் விடுதலைப் பெருவிழா” வெளிப்படுத்தும் புத்தகத் தொகுப்பை பதிப்பகத்துறை காட்சிக்கு வைக்கிறது. இந்தியாவின் சுதந்திரப் போராட்டம் மற்றும் நாட்டுக்காக உயிர்த் தியாகம் செய்த விடுதலைப் போராட்ட வீரர்களைப் பற்றி நினைவு கூறவும் இதன் மூலம் நன்கு உணரலாம். இந்தப் புத்தகக் கண்காட்சியின் வரலாறு, கலை, கலாச்சாரம், காந்திய இலக்கியம், நிலம், மக்கள், ஆளுமைகள், சுயசரிதைகள், சினிமா, குழந்தை இலக்கியம் மேலும் பல்வேறு முக்கியத் தலைப்புகளில் புத்தகங்கள் காட்சிக்கு வைக்கப்படுகின்றன. இது தவிர பதிப்பகத்துறை குடியரசுத் தலைவர் மாளிகை தொடர்பான புத்தகத் தொகுப்புகளும், குடியரசுத் தலைவர்கள், குடியரசுத் துணைத் தலைவர்கள் மற்றும் பிரதமர் உரைகளும் இடம் பெறும். பல்வேறு துறை சார்ந்த புத்தகங்கள் மூலம் வாசகர்கள் இந்தியாவின் வளமையான கலாச்சார மதிப்பையும் முக்கியமான பிரச்சனைகளில் இந்தியாவின் கருத்தாக்கங்கள் பற்றியும் முழுமையாக அறிந்து கொள்ள முடியும்.
புத்தகங்களை தொடர்ந்து பதிப்பகத்துறையின் முன்னணி இதழ்களான யோஜனா, குருஷேத்ரா மற்றும் ஆஜ்கல் போன்றவைகளும் புத்தக விற்பனை நிலையங்களில் கிடைக்கும். பிரபல குழந்தைகள் இதழான பாலபாரதியும் இந்தக் கண்காட்சியில் இடம் பெறுகிறது. பதிப்பகத்தின் வாராந்திர வேலைவாய்ப்பு தொடர்பான மிகவும் எதிர்பார்க்கப்படும் செய்தித்தாளான வேலைவாய்ப்பு தகவல்கள்  போன்றவைகளும் கிடைக்கும்.
பதிப்பகத்துறையின் புத்தகங்கள் மற்றும் இதழ்கள், விற்பனை நிலையம் எண்.171 – 186 வரையில் அறை எண்.5, பிரகதி மைதானம், புதுதில்லியில் கிடைக்கும்.
மனித வள மேம்பாட்டு அமைச்சகம்
இந்திரா காந்தி தேசிய திறந்தநிலைப் பல்கலைக்கழகம் உலகின் அறிவு மையமாக மாற வேண்டுமென திரு.தர்மேந்திர பிரதான் வலியுறுத்தியுள்ளார், இதுவரை அணுக முடியாதவர்களை சென்றடைய தொழில்நுட்பத்தை பயன்படுத்துமாறு வேண்டுகோள்
மத்திய கல்வித்துறை அமைச்சர் திரு.தர்மேந்திர பிரதான், இந்திரா காந்தி தேசிய திறந்தநிலைப் பல்கலைக்கழகம் உலகின் அறிவு மையமாக மாற வேண்டுமென வலியுறுத்தியுள்ளார். பல்கலைக்கழகத்தின் 35-வது பட்டமளிப்பு விழாவில் உரையாற்றிய அவர், இதுவரை அணுக முடியாத மக்களை சென்றடைய தொழில்நுட்பத்தை பயன்படுத்த வேண்டுமென்று கேட்டுக் கொண்டார்.
இன்றைய பட்டமளிப்பு விழா, மிகப் பெரிய நம்பிக்கை, ஊக்குவிப்பு என்று கூறிய அமைச்சர், பல்கலைக்கழகம் புதுமையான கற்பித்தலுக்கு உள்ள வாய்ப்புகளை பிரதிபலிப்பதாக தெரிவித்தார். தொலை தூர மூலைமுடுக்குகளில் வசிக்கும் பரம ஏழைகளுக்கு கல்வியை கொண்டு சேர்க்கும் நவீன கால அனுமனாக இந்திரா காந்தி திறந்தநிலை பல்கலைக்கழகம் உருவெடுத்துள்ளது என்று கூறினார்.
21 ஆம் நூற்றாண்டு அறிவு நூற்றாண்டு என கூறிய திரு.பிரதான், இந்தியாவை அறிவு சார்ந்த பொருளாதார வல்லரசாக உருவாக்க விரும்புவதாகவும், அதற்கு நமது கல்வி முறையில் பெரும் மாற்றத்தை உறுதி செய்வது அவசியம் என்றும் கூறினார். நமது கல்வியையும், திறன்களையும் மாற்றியமைக்கும் ஒரு முக்கிய நடவடிக்கை தேசிய கல்விக் கொள்கை என்று அவர் குறிப்பிட்டார்.
‘வசுதைவ குடும்பகம்’ என்ற உணர்வுடன் உலக நன்மைக்காக நமது கல்வி முறையை முழுமையான ஆற்றல் நிறைந்ததாக மாற்ற வேண்டுமென்று திரு.பிரதான் வலியுறுத்தினார். தொழில்நுட்பம், புதுமை, இணையதளம், டிஜிட்டல் முறைகளை பயன்படுத்துவது அவசியம் என்று குறிப்பிட்ட அவர் ஐஜிஎன்ஓயு கல்வியை வலுப்படுத்தும் முயற்சியை மேற்கொள்ள வேண்டும் என்று வலியுறுத்தினார்.
இந்திரா காந்தி தேசிய திறந்தநிலைப் பல்கலைக்கழகம், கல்வி மற்றும் கற்பித்தலை விரிவுபடுத்தியுள்ள ஆசிரியர்கள், பழைய மாணவர்கள், தற்போதைய மாணவர்கள், பணியாளர்கள் ஆகியோரை திரு.பிரதான் பாராட்டினார். கல்வி மற்றும் கற்றலை நீக்குப்போக்காக மாற்றி, படிக்கும் போதே பொருளீட்டுவதை ஊக்குவிக்கும் நோக்கத்தை நமது பல்கலைக்கழகங்கள் கொண்டிருக்க வேண்டும் என்று அவர் வலியுறுத்தினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820137
வணிகம் மற்றும் தொழில்துறை அமைச்சகம்
மேற்கு வங்கத்திலிருந்து நேபாளத்திற்கு 24 மெட்ரிக் டன் நிலக்கடலை ஏற்றுமதி
கிழக்குப் பகுதியிலிருந்து நிலக்கடலைகளை ஏற்றுமதி செய்வதற்கான சாத்தியக்கூறுகளை ஊக்குவிக்கும் வகையில் மேற்கு வங்கத்தில் இருந்து 24 மெட்ரிக் டன் நிலக்கடலை நேபாளத்திற்கு ஏற்றுமதி செய்யப்பட்டது.
மேற்கு வங்கத்தின் மேற்கு மிட்னாபூர் மாவட்டத்தைச் சேர்ந்த விவசாயிகளிடமிருந்து பெறப்பட்ட சரக்குகளை வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையத்தில்  பதிவு செய்யப்பட்டுள்ள கொல்கத்தாவில் உள்ள லடுராம் ப்ரோமோட்டர்ஸ் நிறுவனம் ஏற்றுமதி செய்தது.
2020-21 ஆம் ஆண்டில் 6.38 லட்சம் டன்  நிலக்கடலைகளை இந்தியா ஏற்றுமதி செய்தது. இந்தோனேசியா, வியட்நாம், பிலிப்பைன்ஸ், மலேசியா, தாய்லாந்து, சீனா, ரஷ்யா, உக்ரைன், ஐக்கிய அரபு அமீரகம், நேபாளம் உள்ளிட்ட நாடுகளுக்கு நிலக்கடலைகள் ஏற்றுமதி செய்யப்படுகின்றன.
நிலக்கடலைகளை வாங்குபவர்களின் முன்பதிவு, பதிவு செய்யப்பட்ட அபெடா நிலக்கடலைப் பிரிவுகளின் தொகுதி செயலாக்கம், ஏற்றுமதி சான்றிதழ் மற்றும் சரக்குகளை ஏற்றுவதற்கான சான்றிதழுக்கு ஏற்றுமதியாளரின் விண்ணப்பம், அஃப்லாடாக்சின் என்ற பூசண நச்சு வகையின் ஆய்வு மற்றும் சரக்குகளை ஏற்றுவதற்கான சான்றிதழை ஆய்வகங்கள் அளிப்பது, அபெடா நிறுவனத்தால் அளிக்கப்படும் ஏற்றுமதி சான்றிதழ் உள்ளிட்ட பல்வேறு ஏற்றுமதி சார்ந்த நடவடிக்கைகள், peanut.NET போன்ற முன்முயற்சிகளின் வாயிலாக முறைப்படுத்தப்பட்டுள்ளன.
வேளாண் மற்றும் விவசாயிகள் நல அமைச்சகத்தின் எண்ணெய் வித்து உற்பத்தியின் மூன்றாவது முன்கூட்டிய மதிப்பீடுகளின்படி 2019-20ஆம் ஆண்டின் மதிப்பீடான 99.52 லட்சம் டன்னிற்கு எதிராக 2020-21 ஆம் ஆண்டில், நிலக்கடலைகளின் உற்பத்தி 101.19 லட்சம் டன்னாக இருக்கும்.
தேசியளவில் நிலக்கடலைகளின் உற்பத்தியில் குஜராத் மாநிலம் முன்னிலை வகிக்கிறது. அதைத் தொடர்ந்து ராஜஸ்தான், தமிழ்நாடு, ஆந்திரப் பிரதேசம், கர்நாடகா, மத்தியப் பிரதேசம், மகாராஷ்டிரா மற்றும் மேற்கு வங்கத்தில் நிலக்கடலைகள் அதிகமாக உற்பத்தி செய்யப்படுகின்றன. இந்தக் குறிப்பிட்ட பயிர், காரீப் மற்றும் ராபி பருவங்களில் வளர்கிறது. மொத்த உற்பத்தியில் காரீப் பருவத்தின் பங்கு சுமார் 75% ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1725242
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் போடப்பட்ட கொவிட் தடுப்பூசிகளின் எண்ணிக்கை 7.5 கோடியை கடந்தது
நாடு முழுவதும் இன்று காலை 7 மணி வரை போடப்பட்ட கொவிட் தடுப்பூசிகளின் மொத்த எண்ணிக்கை 7,59,79,651.
இவற்றில் முதல் டோஸ் தடுப்பூசிகளின் எண்ணிக்கை 6.5 கோடி . 2வது டோஸ் தடுப்பூசிகளின் எண்ணிக்கை 1 கோடியை  கடந்தது.
78வது நாளான நேற்று மொத்தம் 27,38,972 தடுப்பூசிகள் போடப்பட்டன.
கடந்த 24 மணி நேரத்தில் 93,249 பேருக்கு புதிதாக கொவிட் தொற்று ஏற்பட்டுள்ளது. இவர்களில் 80.96 சதவீதம் பேர் மகாராஷ்டிரா, சட்டீஸ்கர், கர்நாடகா, தில்லி, தமிழ்நாடு, உத்தரப் பிரதேசம், மத்தியப் பிரதேசம் மற்றும் குஜராத்தைச் சேர்ந்தவர்கள்.
மகாராஷ்டிராவில் அதிகபட்சமாக தினசரி கொவிட் பாதிப்பு 49,447-ஆக உள்ளது. 12 மாநிலங்களில் தினசரி கொவிட் பாதிப்பு அதிகரித்துள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 6,91,597. நாட்டில் குணமடைந்தவர்களின் மொத்த எண்ணிக்கை இன்று 1,16,29,289- எட்டியுள்ளது.
குணமடைந்தோர் விகிதம் 93.14 சதவீதம்.
கடந்த 24 மணி நேரத்தில், 60,048 பேர் குணமடைந்துள்ளனர். கடந்த 24 மணி நேரத்தில் 513 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1709429
நிதி அமைச்சகம்
அந்நிய நேரடி முதலீட்டுத் திட்டங்கள் ஐந்துக்கான பொருளாதார விவகாரங்கள் துறை தனது முடிவை வெளியிட்டுள்ளது.
2018 ஏப்ரல் மாதத்தில் மத்திய நிதி அமைச்சகத்தின் பொருளாதார விவகாரங்கள்துறை ரூ. 3250 கோடி மதிப்பிலான அந்நிய நேரடி முதலீட்டுத் திட்டங்கள் ஐந்துக்கு தனது முடிவை வெளியிட்டுள்ளது.
இதில் 3 திட்டங்களுக்கு அனுமதி வழங்கப்பட்டுள்ளது. ஒரு திட்டம் தள்ளுபடி செய்யப்பட்டது. மேலும் ஒரு திட்டம் திருப்பி அனுப்பப்பட்டது.
மேலும் விவரங்களுக்கு www.pib.nic.in. என்ற வலைதளத்தைப் பார்க்கவும்.
(Visitor Counter : 89
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வணிகச் சான்றிதழ் சம்மந்தமாக திருத்தங்கள் மேற்கொள்வது குறித்த வரைவு அறிவிக்கை
வணிகச் சான்றிதழ் சம்மந்தமாக மத்திய மோட்டார் வாகன விதிகள் 1989- இல் ஒரு சில திருத்தங்கள் மேற்கொள்வது குறித்த வரைவு அறிவிக்கையை 5.5.2022 அன்று மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் வெளியிட்டுள்ளது.
பதிவு செய்யாத அல்லது தற்காலிகமாகப் பதிவு செய்யப்பட்ட வாகனங்களுக்கு மட்டுமே வணிகச் சான்றிதழ் அவசியமாக உள்ளது. அத்தகைய வாகனங்கள், மோட்டார் வாகனங்களின் வணிகர்/ உற்பத்தியாளர்/ இறக்குமதியாளர் அல்லது விதி 126 இல் குறிப்பிடப்பட்டுள்ள ஏதேனும் ஒரு சோதனை முகமை அல்லது மத்திய அரசு குறிப்பிட்டுள்ள ஏதேனும் ஒரு நிறுவனத்திடம் மட்டுமே இருக்க முடியும்.
“எளிதாக வர்த்தகம் மேற்கொள்வதை” ஊக்குவிக்கும் நடவடிக்கையில், இதுபோன்ற முகமைகள் பல்வேறு வகையான வாகனங்களுக்கு வணிகச் சான்றிதழ் மற்றும் வணிகப் பதிவுக் குறியீடுகளை, சாலை போக்குவரத்து அலுவலகத்திற்கு நேரில் செல்லாமல், மின்னணு வாயிலாக, வாகன் தளத்தில் ஒரே விண்ணப்பம் மூலம் பெறுவதற்கு திட்டமிடப்பட்டுள்ளது. விண்ணப்பிக்கப்படும் வர்த்தகப் பதிவுக் குறியீட்டு எண்ணிக்கைகளின் அடிப்படையில் கட்டணங்களைச் சீர்படுத்தவும் முன்மொழியப்பட்டுள்ளது. வர்த்தகச் சான்றிதழின் செல்லுபடியாகும் காலம், 12 மாதங்கள் முதல் 5 ஆண்டுகளாக அதிகரிக்கப்பட்டுள்ளது.
அரசிதழில் வெளியிடப்பட்டுள்ள அறிவிக்கையைக் காண: https://static.pib.gov.in/WriteReadData/specificdocs/documents/2022/may/doc20225753601.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1823416
ஊரக வளர்ச்சி அமைச்சகம்
குறைந்தபட்ச அரசு, அதிகபட்ச ஆளுகை
நாட்டில் வெளிப்படையான மற்றும் ஒருங்கிணைந்த நிலத் தகவல் மேலாண்மை அமைப்பை உருவாக்குவதற்காகவும், நில ஆவணங்களை டிஜிட்டல் மற்றும் நவீனமயமாக்கவும், டிஜிட்டல் இந்தியா நில ஆவணங்கள் நவீனப்படுத்துதல் திட்டத்தை 2008-09-ஆம் ஆண்டு இந்திய அரசு தொடங்கியது. இத்திட்டத்தின் மூலம் குறிப்பிடத்தகுந்த முன்னேற்றம் எட்டப்பட்டது.
அந்தமான் & நிகோபார் தீவுகள், தாத்ரா மற்றும் நாகர் ஹவேலி, கோவா, ஹிமாச்சலப் பிரதேசம், ஜம்மு & காஷ்மீர், ஜார்கண்ட், மகாராஷ்டிரா, மணிப்பூர், மிசோராம் மற்றும் பஞ்சாப் ஆகிய பத்து மாநிலங்களில் ஆவணங்கள் மற்றும் சொத்துகளின் பதிவுக்காக ‘ஒரே தேசம், ஒரே மென்பொருள்’ திட்டம் செயல்பாட்டில் உள்ளது.
ஒவ்வொரு நிலத் தொகுப்புக்கும் பிரத்யேக அடையாள எண்ணுடன் கூடிய 14 இலக்க பிரத்யேக நிலத் தொகுப்பு அடையாள எண்ணும் அறிமுகப்படுத்தப்பட்டுள்ளது.
விவசாயிகளின் வருவாயை இரட்டிப்பாக்குவது, பெண்களுக்கு அதிகாரமளித்தல் மற்றும் ஒருங்கிணைந்த வளர்ச்சி ஆகியவற்றை குறித்து தன்னுடைய பட்ஜெட் உரையில் நிதி அமைச்சர் திருமதி நிர்மலா சீதாராமன் தெரிவித்திருந்தார்.
ஒருங்கிணைந்த தண்ணீர் கொட்டகை திட்டம், பிரதமரின் வேளாண் நீர்ப்பாசன திட்டத்தின் தண்ணீர் கொட்டகை மேம்பாட்டு பிரிவுடன் இணைக்கப்பட்டுள்ளது.
2021 ஜனவரி 31-இன் படி, நிறைவு செய்யப்பட்ட 2457 திட்டங்களின் இறுதி மதிப்பீட்டு அறிக்கைகள் பெறப்பட்டுள்ளன. மாநிலங்களிடம் இருந்து பெறப்பட்ட தகவல்களின் படி, 2014-15-ஆம் வருடத்தில் இருந்து 7.09 லட்சம் நீர் சேமிப்பு அமைப்புகள் உருவாக்கப்பட்டு/புத்தாக்கம் அளிக்கப்பட்டுள்ளன. கூடுதலாக 15.17 லட்சம் ஹெக்டேர்கள் 2020-21-ஆம் ஆண்டின் மூன்றாம் காலாண்டு வரை பாதுகாப்பன நீர்ப்பாசனத்தின் கீழ் கொண்டுவரப்பட்டுள்ளது.
தொழிலாளர் மற்றும் வேலைவாய்ப்பு அமைச்சகம்
உமங் செயலியில் அதிக பரிவர்த்தனைகளை மேற்கொண்ட இபிஎஃப்ஓ அமைப்புக்கு பிளாட்டின விருது
அரசு சேவைகளுக்கான புதிய மின் ஆளுமையை உறுதி செய்யும் ஒருங்கிணைந்த அலைபேசிச் செயலி  தொடங்கப்பட்டு மூன்று ஆண்டுகள் நிறைவடைவதை முன்னிட்டு மத்திய மின்னணு மற்றும் தகவல் தொழில்நுட்பம், தொலைத்தொடர்பு, சட்டம் மற்றும் நீதி அமைச்சர் திரு ரவிசங்கர் பிரசாத், இந்த செயலியுடன் இணைந்து சிறப்பாக செயல்பட்டோருக்கான புதிய உமங் விருதுகளை அறிமுகப்படுத்தினார். இதன்படி 25 லட்சத்திற்கும் அதிகமான பரிவர்த்தனைகளை உமங் செயலியின் மூலம் மேற்கொண்ட ஊழியர் வருங்கால வைப்பு நிதி அமைப்பான இபிஎஃப்ஒ, பிளாட்டின விருதைப் பெற்றுள்ளது.
உமங் செயலியைப் பயன்படுத்தி இபிஎஃப்ஓ உறுப்பினர்கள் 19 விதமான சேவைகளைத் தங்கள் செல்பேசி மூலம் சுலபமாகப் பெறலாம். கொவிட் பெருந்தொற்று காலகட்டத்தில் 2020, ஏப்ரல் 1 முதல் செப்டம்பர் வரையில் 7.91 லட்சம் கோரிக்கைகள் உமங் செயலி மூலம் பதிவு செய்யப்பட்டுள்ளன.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675628
சுகாதாரம் மற்றும் குடும்ப நலத்துறை அமைச்சகம்
முக்கிய மைல்கல்லைத் தொட்ட இந்தியா, 85 நாட்களில் முதல் முறையாக நாட்டில் தற்போதைய கொவிட் பாதிப்புகளின் எண்ணிக்கை 6 லட்சத்துக்கும் கீழ் உள்ளது
கொவிட்டுக்கு எதிரான போரில் மற்றுமொரு முக்கிய மைல்கல் ஒன்றை இந்தியா இன்று தொட்டுள்ளது. கடந்த 85 நாட்களில் முதல் முறையாக தற்போதைய கொவிட் பாதிப்புகளின் எண்ணிக்கை 6 லட்சத்துக்கும் கீழ் வந்துள்ளது.
நாட்டின் தற்போதைய பாதிப்புகளின் எண்ணிக்கை 5,94,386 ஆகும். கடைசியாக ஆகஸ்ட் 6 அன்று அப்போதைய பாதிப்புகளின் எண்ணிக்கை 5.95 லட்சமாக இருந்தது.
இதுவரை உறுதி செய்யப்பட்டுள்ள மொத்த பாதிப்புகளுடன் ஒப்பிடும் போது தற்போதைய பாதிப்புகளின் அளவு வெறும் 7.35 சதவீதம் ஆகும்.
அதிக அளவிலான கொவிட் நோயாளிகள் தினமும் குணமடைந்து வருகின்றனர்.
இது வரை 73,73,375 நோயாளிகள் குணமாகி உள்ள நிலையில், உலகிலேயே அதிக அளவில் குணமடைந்தோரின் எண்ணிக்கையில் இந்தியா முதன்மையான இடத்தில் உள்ளது.
இறப்பு விகிதமும் தொடர்ந்து குறைந்து வருகிறது. புதிய பாதிப்புகளின் எண்ணிக்கையும் குறைந்து கொண்டே வருகிறது.
கடந்த 24 மணி நேரத்தில் மட்டும் 57,386 நோயாளிகள் குணமடைந்துள்ளனர். கடந்த 24 மணி நேரத்தில் 48,648 புதிய பாதிப்புகள் பதிவாகியுள்ளன. தேசிய குணமடைதல் விகிதம் 91.15 சதவீதம் ஆகும்.
குணமடைந்தோரில் 80 சதவீதம் பேர் 10 மாநிலங்கள் மற்றும் யூனியன் பிரதேசங்களை சேர்ந்தவர்கள் ஆவார்கள்.
அரசின் விரிவான மற்றும் திறன்மிகுந்த பரிசோதனை, கண்காணிப்பு மற்றும் சிகிச்சை யுக்திகள் நாடு முழுவதும் சிறப்பான முறையில் செயல்படுத்தப்பட்டதன் மூலம் இவை சாத்தியமாகியுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1668746
-----
(
மனித வள மேம்பாட்டு அமைச்சகம்
திருப்பதி மற்றும் பெர்ஹாம்பூரில் இந்திய அறிவியல் கல்வி மற்றும் ஆராய்ச்சி நிறுவன வளாகங்களை நிரந்தரமாக நிறுவிச் செயற்படுத்துவதற்கு அமைச்சரவை ஒப்புதல் அளித்துள்ளது
திருப்பதி  மற்றும் பெர்ஹாம்பூரில்  இந்திய அறிவியல் கல்வி மற்றும் ஆராய்ச்சி நிறுவனங்களின்  வளாகங்களை நிரந்தரமாக நிறுவிச் செயற்படுத்துவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதற்குத் தேவைப்படும் மொத்த செலவு ரூ. 3074.12 கோடி என்று மதிப்பிடப்பட்டுள்ளது. .
விவரங்கள்:
- மொத்தம் ரூ. 3074.12 கோடி செலவிடப்படும் என்று மதிப்பிடப்பட்டுள்ளது. இதில் ரூ. 2366.48 கோடி நிரந்தரமான வளாகங்கள் கட்ட செலவிடப்படும். மற்ற விவரங்கள் கீழ் வருமாறு:
|
|
நிறுவனங்கள்
|
|
Capital
|
|
தொடர் செலவு
|
|
மொத்தம்
|
|
ஐ.ஐ.எஸ்.இ.ஆர் திருப்பதி
|
|
1137.16
|
|
354.18
|
|
1491.34
|
|
ஐ.ஐ.எஸ்.இ.ஆர் பெர்ஹாம்பூர்
|
|
1229.32
|
|
353.46
|
|
1582.78
|
|
மொத்தம்
|
|
2366.48
|
|
707.64
|
|
3074.12
- இரண்டு ஐ.ஐ.எஸ்.இ.ஆர் நிறுவனங்களும் சுமார் 1,17,000 சதுர மீட்டரில் கட்டப்படும். ஒவ்வொரு நிறுவனத்திலும் 1855 மாணவர்களுக்குத் தேவையான அனைத்து உட்கட்டமைப்பு வசதிகளும் இருக்கும்.
- இந்த நிறுவனங்களின் நிரந்தர வளாகங்கள் கட்டும் பணி டிசம்பர், 2021-ல் முடிக்கப்படும்.
பயன்கள்:
உயர்தர அறிவியல் கல்வியில் இளநிலை மற்றும் முதுநிலை பட்டங்கள், டாக்டர் பட்ட ஆய்வு மற்றும் ஒருங்கிணைந்த டாக்டர் பட்ட ஆய்வு ஆகியவற்றை இந்த ஐ.ஐ.எஸ்.இ.ஆர் நிறுவனங்கள் அளிக்கும். இந்த நிறுவனங்களில் அறிவியலின் முன்னணித் துறைகளில் பல்வேறு ஆராய்ச்சிகள் மேற்கொள்ளப்படும். சிறந்த அறிவியல் நிபுணர்களை ஆசிரியர்களாக நியமித்து இந்தியாவில் மிகவும் வலிமையான அறிவியில் திறன் பெற்ற மனித வளத்தை உருவாக்கி இதன் மூலம் அறிவுசார் பொருளாதாரத்தை உருவாக்க இந்த நிறுவனங்கள் வழிவகுக்கும்.
எரிசக்தி அமைச்சகம்
மோதிஹரியில் திரு ஆர்.கே சிங் தேசியக்கொடி ஏற்றினார்
பீகார் மாநிலம் மோதிஹரியில் உள்ள எம்எஸ் கல்லூரியில் மத்திய மின்சாரத்துறை அமைச்சர் திரு ஆர்.கே சிங் தேசியக் கொடியை ஏற்றி வைத்தார். வளாகத்தில் ஆங்கிலேயர்களால் கட்டப்பட்ட சிறை மற்றும் அறை வளாகத்தில் கொடி ஏற்றப்பட்டது. இந்தியாவின் 75 வது ஆண்டு சுதந்திரத்தை கொண்டாடும் வகையில் ஊழியர்கள் இதில் பங்கேற்றனர்.
சர்க்கா பூங்காவில் தியாகிகள் மற்றும் சுதந்திரப் போராட்ட வீரர்களுக்கு அமைச்சர் அஞ்சலி செலுத்தினார். மேலும் அவர்களது குடும்ப உறுப்பினர்களையும் பாராட்டினார். பிபர்கோத்தியில் உள்ள மகாத்மா காந்தி வேளாண்மை ஆராய்ச்சி நிறுவனத்தில் உள்ள மகாத்மா காந்தி சிலைக்கு மாலை அணிவித்து நிகழ்ச்சியை அமைச்சர் தொடங்கி வைத்தார்.
ரெயில்வே அமைச்சகம்
2021 ஆகஸ்ட் மாதத்தில், மிக அதிகளவிலான சரக்கு மற்றும் வருவாயை பதிவு செய்தது இந்திய ரயில்வே
கொரோனா சவால்களுக்கு இடையிலும், இந்திய ரயில்வே கடந்த ஆகஸ்ட் மாதத்தில் அதிகளவிலான சரக்குகளை ஏற்றி, அதிக வருவாயை ஈட்டியுள்ளது. கடந்த மாதத்தில் இந்திய ரயில்வே 110.55 மில்லியன் டன்கள் சரக்குகளை ஏற்றிச் சென்றது. இது கடந்த 2020ம் ஆண்டு ஆகஸ்ட் மாதம் ஏற்றிச் செல்லப்பட்ட சரக்குகளுடன் ஒப்பிடுகையில்  16.87 சதவீதம் அதிகம். இதன் மூலம் இந்திய ரயில்வேக்கு கிடைத்த வருவாய் ரூ. 10,866.20 கோடி. இது கடந்தாண்டு ஆகஸ்ட் மாதம் வருவாயைவிட  20.16 சதவீதம் அதிகம்.
கடந்த மாதத்தில் 47.94 மில்லியன் டன்கள் நிலக்கரி, 13.53 மில்லியன் டன்கள் இரும்புத்தாது, 5.77 மில்லியன் டன்கள் எஃகு, 6.88 மில்லியன் டன்கள் உணவு தானியங்கள், 4.16 மில்லியன் டன்கள் உரம், 3.60 மில்லியன் டன்கள் கனிம எண்ணெய், 6.3 மில்லியன் டன்கள் சிமெண்ட், 4.51 மில்லியன் டன்கள் மரக்கரி ஆகியவை உட்பட பல பொருட்களை இந்திய ரயில்வே ஏற்றிச் சென்றுள்ளது.
ரயில் சரக்கு போக்குவரத்தை ஈர்க்க, ஏரளாமான கட்டண சலுகைகள் மற்றும் தள்ளுபடிகள் அளிக்கப்படுகின்றன. சரக்கு ரயில்களின் வேகமும், கடந்த 19 மாதங்களில் இரு மடங்கு அதிகரிக்கப்பட்டுள்ளது. தனது ஒட்டு மொத்த திறன்கள் மற்றும் செயல்பாடுகளை மேம்படுத்த கொரோனா காலத்தை, ஒரு வாய்ப்பாக இந்திய ரயில்வே பயன்படுத்தியுள்ளது.
----
(Visitor Counter : 196
நிதி அமைச்சகம்
தமிழ்நாட்டில் சுற்றுலாவை மேம்படுத்தி வேலைவாய்ப்புக்களை அதிகரிப்பதற்கான 31 மில்லியன் டாலர் கடன் உதவிக்கான ஒப்பந்தத்தில் மத்திய அரசும் ஆசிய வளர்ச்சி வங்கியும் கையெழுத்திட்டுள்ளன
மாநில சுற்றுலாத் தொழிலை மேம்படுத்தி, பயணிகளின் வருகையை அதிகரிப்பதற்காக, 31 மில்லியன் டாலர் கடன் உதவி வழங்குவதற்கான ஒப்பந்தம் புதுதில்லியில் இன்று  மத்திய அரசுக்கும் ஆசிய வளர்ச்சி வங்கிக்கும் இடையே கையெழுத்தாகியுள்ளது.
சுற்றுலாவுக்கான அடிப்படை கட்டமைப்பு வசதி மேம்பாட்டு முதலீட்டு திட்டத்திற்கு கடன் உதவி வழங்குவதற்கான இந்த ஒப்பந்தத்தில், இந்திய அரசின் சார்பில், மத்திய நிதியமைச்சகத்தின் பொருளாதார விவகாரங்கள் துறை  கூடுதல் செயலாளர் திரு. சமீர் குமார் கரே மற்றும் ஆசிய வளர்ச்சி வங்கியின் சார்பில் அதன் இந்தியாவுக்கான இயக்குநர் திரு.கெனிச்சி யோகோயாமா ஆகியோர் கையெழுத்திட்டுள்ளனர்.
இந்த ஒப்பந்தத்தில் கையெழுத்திட்டப் பின்னர் பேசிய திரு. சமீர் குமார் கரே, இந்த ஒப்பந்தம் தமிழ்நாட்டில் சுற்றுலாவுக்கான கட்டமைப்பை மேம்படுத்தவும், மாநிலத்தின் இயற்கை மற்றும் கலாச்சார பாரம்பரியத்தை பாதுகாக்க உதவும் என்றார். அத்துடன் உள்ளூர் மக்களின் பொருளாதார வாய்ப்புகளும் இத்திட்டத்தின் கீழ் மேம்படும் என்றும் அவர் குறிப்பிட்டார்.
ஆசிய வளர்ச்சி வங்கியின் இயக்குநர் திரு. யோகோயாமா பேசுகையில், இத்திட்டத்தின் மூலம் சுற்றுலாப் பயணிகளின் வருகை அதிகரித்து, தமிழ்நாட்டில் புதிய வேலைவாய்ப்புகளை, குறிப்பாக, ஏழைகள் மற்றும் பெண்களிடம் திறன் பயிற்சி மற்றும் சமுதாயம் சார்ந்த வேலைவாய்ப்புகளை உருவாக்கும் என்று தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இரண்டு நாள் சர்வதேச சிறுதானிய மாநாட்டையொட்டி புத்துணர்வு அமர்வுகளை நடத்திய இந்திய உணவுப் பாதுகாப்பு மற்றும் தர நிர்ணய ஆணையம் 
பிரதமர் திரு.நரேந்திர மோடி தொடங்கி வைத்த சர்வதேச சிறுதானிய மாநாட்டையொட்டி, சிறுதானியங்கள் குறித்த விழிப்புணர்வை ஏற்படுத்தும் தொழில்நுட்ப அமர்வுகளுடன் கூடிய கருத்தரங்கை இந்திய உணவு பாதுகாப்பு மற்றும் தர நிர்ணய ஆணையம்  நடத்தியது. இந்த இரண்டு நாள் சர்வதேச சிறுதானிய மாநாடு புது தில்லி பூசாவில் உள்ள NASC வளாகத்தில் சனிக்கிழமை தொடங்கியது. இந்த மாநாட்டின் தொடக்க அமர்வில், இந்திய உணவுப் பாதுகாப்பு மற்றும் தர நிர்ணய ஆணையத்தால்  தயாரிக்கப்பட்ட சிறுதானியங்களின் தரங்களின் அடிப்படையில் “ஸ்ரீ அன்னா: ஒரு முழுமையான கண்ணோட்டம்” என்ற புத்தகத்தை பிரதமர் திரு.நரேந்திர மோடி டிஜிட்டல் முறையில் வெளியிட்டார்.
உலகின் மிகப் பழமையான இந்தப்பயிர் முறையானது, நிகழ்கால மற்றும் எதிர்கால பயிராக மாறுவதன் மூலம் விவசாய மறுமலர்ச்சியை காண்பதாக FSSAI தலைமை நிர்வாக அதிகாரி ஜி. கமல வர்தன ராவ் குறிப்பிட்டார்.
நித்தி ஆயோக் உறுப்பினர் டாக்டர். வி.கே. பால் கூறுகையில், சிறுதானியங்கள் நுகர்வோர், விவசாயிகள் மற்றும் காலநிலைக்கு நல்லது என்று கூறினார். மத்திய சுகாதாரம் மற்றும் குடும்ப நல அமைச்சகத்தின் செயலாளர் ராஜேஷ் பூஷன் உரையாற்றியபோது, வரலாற்று ரீதியாக சிறுதானியங்கள் பயிரிடப்பட்டு வரும் நிலையில், அவற்றின் சாகுபடி பரப்பளவு கணிசமாகக் குறைந்துள்ளதாகவும், அதற்கான காரணத்தை கண்டறிந்து அதற்கு தீர்வு காண இதுவே சிறந்த தருணம் எனவும் கூறினார்.
மூன்று அமர்வுகளாக நடைபெற்ற இந்த மாநாட்டில், சிறுதானியங்கள் மற்றும் அவற்றின் நன்மைகள் குறித்தும் பல விளக்கங்களை அரங்கத்தில் அமர்ந்திருந்த மக்கள் நிபுணர்களிடம் கேட்டறிந்தனர். சிறுதானியங்கள் நுகர்வு, அவற்றின் நலன்கள், ஆராய்ச்சி, கண்டுபிடிப்புகள், நிலைத்தன்மை, மற்றும் உணவு முறை மாற்றம் குறித்த அரசின் பல்வேறு முன்னெடுப்புகளில் ஊட்டச்சத்து நிபுணர்கள், சுகாதார நிபுணர்கள், கொள்கை வகுப்பாளர்கள், தொழில்துறை தலைவர்கள், சர்வதேச பேச்சாளர்களையும் ஈடுபடுத்துவதே இந்த மாநாட்டின் நோக்கமாகும்.
---
AD/CH/KPG
(Visitor Counter : 84
புதிய மற்றும் புதுப்பிக்கத்தக்க எரிசக்தி அமைச்சகம்
கோனார்க் சூரியக் கோவில் மற்றும் கோனார்க் நகரை முற்றிலும் சூரிய சக்தி மின்சாரமயமாக்கும் திட்டத்தை மத்திய அரசு தொடங்கியுள்ளது
ஒடிசாவில் உள்ள கோனார்க் சூரியக் கோவில் மற்றும் கோனார்க் நகரம் முழுவதையும் சூரிய மின்சக்தி மயமாக்க மத்திய புதிய மற்றும் புதுப்பிக்கத்தக்க எரிசக்தி அமைச்சகம் திட்டமிட்டுள்ளது. இத்திட்டம் குறித்து பேசிய மத்திய எரிசக்தி மற்றும் புதிய, புதுப்பிக்கத்தக்க எரிசக்தித் துறை இணையமைச்சர்  திரு. ஆர்.கே.சிங், ‘’ஒடிசாவின் கோனார்க் நகரில் உள்ள வரலாற்றுச் சிறப்புமிக்க சூரியக்கோவிலை ‘சூரிய நகராக’ உருவாக்கும் பிரதமரின் தொலைநோக்கைச் செயல்படுத்தும் விதத்தில் இத்திட்டத்தை மத்திய அரசு தொடங்கியுள்ளது. சூரியசக்தியின் முக்கியத்துவத்தை உணர்த்தும் வகையில், பழமையான சூரியக் கோவிலை சூரியசக்தி மின்சாரம் மூலம் நவீனப்படுத்தப்படும். சூரியசக்தி ஒருங்கிணைப்பை முன்னெடுக்க வேண்டும் என்ற செய்தியை இது வெளிப்படுத்தும்’’ என்று கூறினார்.
இத்திட்டம் மத்திய அரசின் 100 சதவீத நிதியுதவியுடன், நிறைவேற்றப்படுகிறது. சூரியசக்தி மரங்கள், சூரியசக்தி குடிநீர் வழங்கும் நிலையங்கள், சூரியசக்தி மின் நிலையங்கள் போன்றவற்றை செயல்படுத்தும் 10 மெகாவாட் சூரியசக்தி நிலையம் அமைக்கப்படும். மத்திய புதிய, புதுப்பிக்கத்தக்க எரிசக்தி அமைச்சகத்தின், ரூ.25 கோடி செலவிலான இத்திட்டம் ஒடிசாவின் புதுப்பிக்கத்தக்க எரிசக்தி மேம்பாட்டு முகமையால் செயல்படுத்தப்படும்.
(Visitor Counter : 188
மத்திய அமைச்சரவை
கல்வித் தகுதிகளை இருநாடுகளும் அங்கீகரிக்கும் வகையில் இந்தியா மற்றும் மொராக்கோ இடையே புரிந்துணர்வு ஒப்பந்தம்: மத்திய அமைச்சரவை ஒப்புதல்
கல்வித் தகுதிகளை இரு நாடுகளும் அங்கீகரிக்கும் வகையில் இந்தியா மற்றும் மொராக்கோ இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்
இந்த புரிந்துணர்வு ஒப்பந்தம் இந்தியா மற்றும் மொராக்கோ இடையே கல்வி மற்றும் மனித வள மேம்பாடுத் துறையில் உள்ள உறவை வலுப்படுத்தி மேம்படுத்தும். மேலும் இதன் மூலம் இந்தியாவில் கல்வி பயில வரும் மொராக்கோ மாணவர்களின் வருகை அதிகரிக்கும் என்று எதிர்பார்க்கப்படுகிறது.